Rozsudok Všeobecného súdu zo 7. septembra 2022 – Slovensko/Komisia
(vec T-40/21)1
(„EPZF – Výdavky vylúčené z financovania – Nezačatie postupov vymáhania neoprávnene vyplatenej pomoci – Procesné záruky – Článok 52 ods. 4 písm. a) nariadenia (ES) č. 1306/2013 – Článok 34 ods. 2 vykonávacieho nariadenia (EÚ) č. 908/2014“)
Jazyk konania: slovenčina
Účastníci konania
Žalobkyňa: Slovenská republika (v zastúpení: E. Drugda, splnomocnená zástupkyňa)
Žalovaná: Európska komisia (v zastúpení: M. Kaduczak, R. Lindenthal a A. Sauka, splnomocnení zástupcovia)
Predmet veci
Slovenská republika sa svojou žalobou podanou 25. januára 2021 domáha na základe článku 263 ZFEÚ zrušenia vykonávacieho rozhodnutia Komisie (EÚ) 2020/1734 z 18. novembra 2020, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 390, 2020, s. 10), a to v rozsahu, v akom sa ním na Slovenskú republiku uplatňuje finančná oprava vo výške 19 656 905,11 eura týkajúca sa oddelenej priamej pomoci za rozpočtový rok 2016 (ďalej len „napadnuté rozhodnutie“
Výrok rozsudku
Žaloba sa zamieta.
Slovenská republika je povinná nahradiť trovy konania.
____________
1 Ú. v. EÚ C 98, 22.3.2021.